**Գրիգոր Վաչեի Մելիքսեթյան** (օգոստոսի 18, 1986(1986-08-18), Երևան, Հայկական ԽՍՀ, ԽՍՀՄ), հայ ֆուտբոլիստ, հայկական «Գանձասար» (Կապան) ակումբի դարպասապահ։

Ակումբային կարիերա
------------------

Գրիգոր Մելիքսեթյանը «Փյունիկ» ֆուտբոլային դպրոցի սան է։ 2008 թվականից նա եղել է Երևանի ակումբի գլխավոր դարպասապահ։ Հայաստանի առաջնությանը Մելիքսեթյանը մասնակցել է 2007 թվականից։ 2008 թվականի մրցաշրջանից հետո նա ճանաչվել է ամենահուսալի դարպասապահ։ 2009 թվականի մրցաշրջանի ընթացքում հանդես է եկել հաստատուն կերպով, միայն երբեմն «Փյունիկի» գլխավոր մարզիչ Վարդան Մինասյանը դաշտ է դուրս բերել Էդվարդ Հովհաննիսյանին։ Սակայն մրցաշրջանի վերջնամասում Հովհաննիսյանը ցույց է տվել հասուն խաղ և ավելի լավ է պաշտպանել դարպասը։ Այսպիսով Մելիքսեթյանը ստիպված է առաջին դարպասապահի տեղը զիջել նրան։

Փոխարինողի դերը Մելիքսեթյանը դուր չեկավ, և 2010 թվականի սկզբին նա սկսեց նոր ակումբ փնտրել։ Մելիքսեթյանը մտադիր էր պայմանագիր կնքել իրանական «Դամաշ» ակումբի հետ։ Այնուամենայնիվ իր մարզավիճակը չկորցնելու համար Մելիքսեթյանը մարզումների է մասնակցում Դիլիջանի «Իմպուլսի» կազմում։ Փետրվարին նա պայմանագիր է կնքել «Իմպուլսի» հետ, որը տարվա սկզբին արդեն ձեռք էր բերել բարձր որակավորում ունեցող երկու դարպասապահների՝ Ֆելիքս Հակոբյանին և Արամայիս Ազիզյանին։ «Իմպուլսի» կազմում առաջին պաշտոնական խաղն անցկացրել է 2010 թվականի մարտի 23-ին երկրի գավաթի խաղարկության շրջանակներում «Փյունիկի» դեմ, որում թիմը պարտվել է 0:1 հաշվով։ «Իմպուլսում» տիրող մեծ մրցակցության պատճառով ստիպված է եղել նոր ակումբ փնտրել։

Արդյունքում ամառային տրանսֆերային պատուհանի ժամանակ տեղափոխվել է Կապանի «Գանձասար»։ Սակայն չմասնակցելով ոչ մի խաղի՝ նա մեկնում է Իրան, որտեղ պայմանագիր է կնքում «Մես» ակումբի հետ։ Հաջորդ մրցաշրջանը Մելիքսեթյանն սկսել է իրանական «Պայկանում»։

2013 թվականին վերադարձել է Հայաստան և խաղացել «Արարատում»։ 2014 թվականի հուլիսից խաղացել է Կապանի «Գանձասարում»։

Կարիերան հավաքականում
---------------------

Հանդես է եկել Հայաստանի երիտասարդական հավաքականում և մասնակցել 7 հանդիպման։

2012 թվականի հունվարին Մելիքսեթյանը հրավիրվել է Հայաստանի հավաքական՝ մասնակցելու փետրվարյան ընկերական խաղերին Կիպրոսում։ Փետրվարի 28-ին կատարել է իր նորամուտը Հայաստանի հավաքականում՝ մասնակցելով Սերբիայի դեմ խաղին, որում Հայաստանը պարտվել է (0:2)։

Մելիքսեթյանի խաղերն ու գոլերը Հայաստանի հավաքականում  

|  |  |  |  |  |  |
| --- | --- | --- | --- | --- | --- |
| **№** | **Ամսաթիվ** | **Հակառակորդ** | **Հաշիվ** | **Մելիքսեթյանի գոլերը** | **Մրցություն** |
| 1 | 28 փետրվարի, 2012 | Սերբիա Սերբիա | 0:2 | −2 | Ընկերական խաղ |

**Ընդհանուր՝ 1 խաղ/ -2 գոլ, 0 հաղթանակ, 0 ոչ-ոքի, 1 պարտություն**

*(ըստ 2012 թվականի փետրվարի 28-ի տվյալների)*

Ձեռքբերումներ
-------------

* Հայաստան **«Փյունիկ»**
* *Թիմային*՝
	+ Հայաստանի չեմպիոն – 2007, 2008, 2009
	+ Հայաստանի գավաթի դափնեկիր – 2009
	+ Հայաստանի սուպերգավաթակիր – 2007, 2008
	+ Հայաստանի գավաթի սուպերգավաթակիր – 2009
* *անհատական*՝
	+ ամենահուսալի դարպասապահ – 2008

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  2005-2006 մրցաշրջանների տվյալները բացակայում են։
4. ↑  
«Степан Казарян - самый надежный вратарь» (ռուսերեն). Armsport.com. 18.12.2010. Վերցված է 18.12.2010-ին.
5. 1 2 3  Интервью Григора Меликсетяна еженедельнику «Футбол+» Արխիվացված 2010-03-04 Wayback Machine (ռուս.)
6. ↑  Григор Меликсетян подписал контракт с «Импульсом» (ռուս.)
7. ↑  Меликсетян может перейти в «Импульс»(չաշխատող հղում)
 (ռուս.)
8. ↑  Протокол матча «Пюник» 1-0 «Импульс» (հայ.)
9. ↑  «Меликсетян перешёл в «Пайкан»» (ռուսերեն). Armsport.com. 13.07.2011. Արխիվացված է օրիգինալից 2011 թ․ սեպտեմբերի 17-ին. Վերցված է 15.07.2011-ին.
10. ↑  Սերբիա - Հայաստան՝ 2:0

Արտաքին հղումներ
----------------

* Ֆուտբոլիստի էջը ՀՖՖ պաշտոնական կայքում (ռուս.)
* Ֆուտբոլիստի էջը footballdatabase.eu կայքում (անգլ.)
* Ֆուտբոլիստի էջը *soccerway.com* կայքում(անգլ.)
* Ֆուտբոլիստի էջը armfootball.tripod.com կայքում (անգլ.)